ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากชายแดน (บริเวณจังหวัดน่าน) ไปยังสถานีไฟฟ้าย่อยท่าวังผา

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดน่าน) ไปยังสถานีไฟฟ้าย่อยท่าวังผา จังหวัดน่าน

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดน่าน) ไปยังสถานีไฟฟ้าย่อยท่าวังผา โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดน่าน

๑. อำเภอสองแคว             ตำบลชนแดน ตำบลยอด ตำบลนาไร่หลวง

๒. อำเภอเชียงกลาง           ตำบลพระพุทธบาท

๓. อำเภอท่าวังผา             ตำบลผาทอง ตำบลผาตอ ตำบลแสนทอง

ตำบลท่าวังผา ตำบลจอมพระ ตำบลริม ตำบลป่าคา

ตำบลศรีภูมิ ตำบลยม ตำบลตาลชุม

๔. อำเภอปัว                   ตำบลเจดีย์ชัย

๕. อำเภอเมืองน่าน            ตำบลบ่อ

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๕ กุมภาพันธ์ พ.ศ. ๒๕๕๑

สมบัติ ศานติจารี

ผู้ว่าการการไฟฟ้าฝ่ายผลิตแห่งประเทศไทย